**EU4Environment რუსთავის და ზესტაფონის მუნიციპალიტეტებში საწარმოო ნარჩენებს აღრიცხავს**

EU4Environment, ივნისში საქართველოს ორ მუნიციპალიტეტში — რუსთავსა და ზესტა-ფონში, საწარმოო ნარჩენების მონიტორინგს  იწყებს.  საპილოტე პროექტის მიზანი  საწარმოო მყარი ნარჩენების რუკის შედგენით მისი სასიცოცხლო ციკლის გამოვლენა  გახლავთ.

მონიტორინგი განსაზღვრავს და  შეაფასებს ადგილობრივი სამრეწველო საწარმოების ნარჩენების ნაკადებს — წარმოებისას მათი წარმოქმნის მომენტიდან მათ საბოლოო  განადგურებამდე.  საპილოტე პროექტი  ნარჩენების გადამუშავების ეფექტიანი მეთო-დების დანერგვისა და ცირკულარული ეკონომიკის პრინციპების და პრაქტიკის  განხორციელებისთვის მოამზადებს ნიადაგს.

პროექტის მონაწილეები, რომელთა შორისაც არიან საქართველოს ხელისუფლება,  ადგილობრივი მმართველობის წარმომადგენლები, კერძო კომპანიები, საერთაშორისო ექსპერტები,  გაეროს სამრეწველო განვითარების ორგანიზაციის (UNIDO) წარმომად-გენლები და მისი ქართველი პარტნიორები, ერთმანეთს ივნისის დასაწყისში  შეხვდებიან. ისინი ზესტაფონსა და რუსთავში არსებული საწარმოო ნარჩენების მონი-ტორინგის გზებს განიხილავენ და საუკეთესო მეთოდოლოგიაზე შეთანხმდებიან.